Intră acum și în grupul de
Președintele Consiliului Județean Suceava și al PNL Suceava, Gheorghe Flutur, a participat, sâmbătă seara, la el acasă, la Păltinoasa, alături de senatorul PNL Daniel Cadariu, la lansarea candidaturii liberalului Mihai Drob la funcția de primar al comunei.
În prezența a peste 300 de oameni din Păltinoasa și Capu Codrului, într-o atmosfera incendiară, candidatul Mihai Drob, om de afaceri prosper din Păltinoasa a prezentat un program ambițios, cu extindere și punerea în funcțiune a rețelei de apă-canal, atât în satul Păltinoasa dar și în Capu Codrului, introducerea rețelei de gaze naturale, construirea sediului nou de primărie, centru medical modern, parc de panouri fotovoltaice pentru iluminatul public gratuit, și multe altele.
Președintele Flutur le-a vorbit celor prezenți despre proiectul „Păltinoasa la autostradă”, despre parteneriatul pe care vrea să-l încheie cu Mihai Drob și cu Primăria Păltinoasa, despre crearea unei zone turistice la Păltinoasa, despre extinderea stației de captare a apei potabile din râul Moldova și multe alte proiecte.
Gheorghe Flutur a subliniat că în urma demersurilor făcute și Păltinoasa a primit fonduri pe programul „Anghel Saligny” pentru asfaltarea de străzi și cele mai importante au fost demersurile pentru construirea unui sediu nou de primărie unde Gheorghe Flutur, personal, s-a implicat, dar că în momentul de față primăria funcționează într-o sală de sport și, încă din toamna anului trecut, a primit undă verde pentru construcția noului sediul.
Concluzia președintelui Flutur la Păltinoasa este că PNL va câștiga alegerile în această localitate.
„Așa cum am văzut de hotărâtă lumea în această seară, rar s-a văzut în alte localități, și am plecat foarte optimist că Mihăiță Drob va fi o mare surpriză a acestor alegeri locale în județul Suceava”, a spus Flutur.
Comandat de PNL FILIALA Suceava, cod AEP 21240015